NaiveNeuron/SloPal huggingface dataset:
Žitňanská, Lucia, poslankyňa NR SR (2014-07-04):
Ďakujem veľmi pekne. Ja možno len na upresnenie, aby sme tú tému nezužovali, ona, ja viem, že mediálne vysvetliteľné je to možno na prípade predsedu Najvyššieho súdu, jeho predchádzajúcej voľby a súčasnej voľby. Ale treba povedať, že nie kvôli tomuto došlo k tejto zmene. Keď sa menila právna úprava Súdnej rady za predchádzajúcej vlády, tak sa menila ako súčasť jedného veľkého balíka, v rámci ktorého sa zavádzala verejná kontrola od verejných výberových konaní cez zverejňovanie rôznych informácií o justícii vrátane rozhodnutí, vrátane výkonnosti súdov, jednotlivých sudcov, vrátane verejných zasadnutí Súdnej rady en bloc, vrátane toho, že sa zverejňujú záznamy, a vrátane toho, že sa verejne hlasuje o všetkých personálnych otázkach, ako reakcia na to, že tá totálna uzatvorenosť systému, ktorú justícia predstavuje. Bariéry toho, aby do toho nejak arbitrárne vstupovala výkonná moc alebo arbitrárne vstupovala zákonodarná moc, nám nedáva veľa priestoru, ako otvoriť ten systém a jediný priestor, ktorý tu je, je priestor pre takúto verejnú kontrolu. Čiže to bola súčasť balíka normálne ako konceptu jedného vrátane, áno, verejných volieb všetkých, podotýkam. To, že teraz v diskusii sa ako príklad uvádza predseda Najvyššieho súdu, je príklad, ale veľmi pekne poprosím, aby sme vnímali to prijatie tej zmeny za predchádzajúcej vlády a predchádzajúceho volebného obdobia parlamentu v celistvosti. Ďakujem.
B. Bugár, podpredseda NR SR: (2002-11-07):
(Hlasovanie.) Prítomných 118 poslancov, za návrh hlasovalo 93, proti 16, zdržalo sa 9 poslancov. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Teraz prosím pána poslanca Vavríka, aby uviedol hlasovanie o vládnom návrhu zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (tlač 36). Nech sa páči. R. Vavrík, poslanec: Pán predsedajúci, prosím vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
B. Bugár, podpredseda NR SR: (2003-04-09):
Nech sa páči, máte slovo. V. Tkáč, poslanec: Vážený pán podpredseda, vážený pán minister, vážená pani spravodajkyňa, dámy a páni. Dovoľte mi, aby som v mene Klubu nezávislých poslancov vystúpil k návrhu novely Zákonníka práce. Treba povedať, že výsledný produkt je predmetom dlhodobého rokovania, vyjednávania v rámci tripartity, ale aj v rámci Medzinárodnej organizácie práce. Na požiadanie zamestnávateľov z tripartity, ale aj ďalších sociálnych partnerov som mal možnosť zúčastniť sa na rokovaní spolu s českými tripartitnými subjektmi v Ženeve na úrovni Medzinárodnej organizácie práce. Dovoľte mi niekoľko poznámok k novému návrhu, ktorý je vlastne skutočne dnes výsledkom tohto vyjednávania. Obzvlášť, keď som si ešte preštudoval pripomienky alebo stanovisko Konfederácie odborových zväzov Slovenskej republiky k novele Zákonníka práce, žiaľ, zatiaľ stanovisko zamestnávateľov sme nemali k dispozícii pred prvým čítaním. Treba povedať, že by to nemal byť problém z hľadiska schvaľovania v Národnej rade aj napriek tomu, čoho sme boli svedkami pred bránami ministerstva každé ráno, aj napriek tomu, že najmä odborári pravidelne menili svoje postoje. A musím to otvorene povedať aj z hľadiska mediálnych výstupov, ktorých som bol svedkom v súvislosti s prerokúvaním týchto inštitútov v Medzinárodnej organizácii práce. Chcem povedať v tejto súvislosti skôr takú filozofujúcu úvahu, ako vidím niektoré skutočnosti z hľadiska tejto novely. Predovšetkým je to otázka flexibility či toho, čo sa tam hovorí, že ide o dereguláciu, aby sa prešlo na rozšírený rozsah kolektívneho vyjednávania namiesto toho, aby to upravovala norma. Ja osobne to hodnotím ako správny postoj. Je stále v nás taký bacil centralizmu alebo direktívneho riadenia. To, čo nie je v norme, ako keby sme nevedeli prežiť, alebo by som to povedal inak, to, čo nie je normované v Zákonníku práce, ako keby nám zväzovalo ruky. Tu je otázka, ktorú treba v širších súvislostiach tiež posúdiť, a to je otázka kolektívneho vyjednávania či tripartizmu. Kolektívne tarifné vyjednávanie je fenomén, ktorý sa ešte dokonale na Slovensku nevžil.
Žiga, Peter, podpredseda NR SR (2024-05-15):
Pán poslanec Prostredník.
Remišová, Veronika, poslankyňa NR SR (2018-10-23):
... presne opačná ako... (Prerušenie vystúpenia predsedajúcim.)
Kéry, Marián, poslanec NR SR (2013-05-22):
Ďakujem. Pán poslanec Fronc, ja som rád, že v úvode ste zvolili apel, ktorý sa síce netýka problematiky školstva, na poslancov ohľadom slušného správania. Myslím si, že od vás to je náležité, pretože v mojich očiach ste človek korektný, slušný, ktorý tak aj vystupuje. Bodaj by vaše slová padli na úrodnú pôdu! Čo sa týka korektnosti, videl som veľa diskusných relácií, kde ste diskutovali s pánom ministrom, a naozaj tá diskusia je vecná, korektná, tak ako aj dnešné vystúpenie. Zaujalo ma aj to, že ako kresťanský demokrat ste povedali aj to, že nie všetko do roku 1989 bolo, bolo zlé. A na vás si to teda cením dvojnásobne, že ste sa to nebáli povedať. Čo sa týka toho, čo už hovoril aj pán kolega Blanár, ja tak isto sa nebojím toho, že samosprávne kraje, ktorých je osem, budú rozhodovať, budú mať väčšie kompetencie. Možno ten pohľad mám aj preto, že som poslancom vyššieho územného celku v Nitrianskom samosprávnom kraji, takže v tomto sa nezhodneme. A tak isto si nemyslím, že pán minister málo bojuje vo vláde s ministrom financií o financie, pretože on nie je typ človeka, ktorý bude na verejnosti búchať po stole. Myslím si, že v tom máte mnoho spoločného. Ale naozaj nechajme ho, dajme mu priestor. A bojovať o peniaze nedokáže len ten, ktorý, ktorý sa tak navonok tvári a ktorý robí niečo pre médiá. Ale naozaj veľmi oceňujem vaše vystúpenie. Ďakujem.
Viskupič, Marián, poslanec NR SR (2019-12-03):
Pán predsedajúci, keďže sme odhlasovali všetky body z informácie výborov, dajte hlasovať o tom, že prerokovaný návrh zákona prerokujeme v treťom čítaní ihneď.
P. Hrušovský, podpredseda NR SR: (2001-12-07):
Nech sa páči, pán poslanec Cabaj. Zapnite pána poslanca.
Kollár, Boris, predseda NR SR (2023-06-22):
Ďakujem. Pán poslanec Pollák.
Hrnčiar, Andrej, podpredseda NR SR (2019-06-26):
Dobre, takže vyhlasujem prestávku, budeme pokračovať hlasovaním, po hlasovaní faktická poznámka. (Prestávka.) (Po prestávke.)
Paška, Pavol, predseda NR SR (2014-03-19):
Pán poslanec, skutočne nezneužívajte tak vážny inštitút, ako je prejavenie úcty minútou ticha. Budeme hlasovať o prerokovaných veciach. Pán poslanec Valocký uvedie v prvom čítaní hlasovanie o vládnom návrhu zákona č. 578 o poskytovateľoch zdravotnej starostlivosti. Je to tlač 884. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 884.)
Kubovič, Pavol, poslanec NR SR (2011-03-30):
Ďakujem za slovo. Ja by som chcel len reagovať na tú časť, v ktorej pán poslanec spomínal, že mu chýba jasné stanovisko k otázke Kosova. Pán poslanec, vy ste tu v minulom volebnom období nesedeli, ale táto Národná rada na návrh terajšieho ministra zahraničných vecí prijala jasné uznesenie, za akých podmienok a kedy je Slovensko vôbec ochotné rozmýšľať nad uznaním Kosova. A to uznesenie hovorilo o tom, že keď Belehrad k takémuto kroku pristúpi, tak budeme túto skutočnosť zvažovať. Mrzí ma, že ste si to nepozreli. A možno by ste potom nemuseli takéto otázky klásť, pretože som presvedčený o tom, že minister zahraničných vecí vie, že pri tomto uznesení mu neostáva nič iné, len, tak ako ho predložil a bolo schválené, ho plniť. Na druhej strane vo vašom vystúpení som mal pocit vašich možno nenaplnených ambícií ako župana, ktoré sa práve týkali európskej spolupráce v rámci regiónov, kde ste hlavne poukazovali na problémy vášho regiónu, ktorého ste županom. A ste jeho županom už druhé volebné obdobie, teda máte tam štyri roky za sebou aj počas vlády vášho predsedu Roberta Fica. A pripadá mi to tak, že to, čo ste si s ním nedokázali vyriešiť za štyri roky, teraz chcete posúvať ako problém pre riešenie ministerstva zahraničných vecí v súčasnosti. Takže jednoducho ma to trápi, prečo takéto problémy, ktoré ste nedokázali vyriešiť, dokonca vnútri vlastnej strany, chcete posúvať na pôdu niekomu inému.
Ľ. Vážny, minister dopravy, pôšt a telekomunikácií SR: (2009-09-09):
V Cargu sa nám to deje už úplne bežne. Zatiaľ Cargo má síce prevažnú väčšinu dopráv, ale úspešne pôsobia aj iní súkromní dopravcovia, ktorí práve spôsobujú konkurenciu, ktorá je zdravá a nastavujú Cargu zrkadlo v efektivite podnikania. Čo sa týka osobnej dopravy, takisto už niektoré prvé lastovičky prichádzajú. Čiže v krátkom čase, keď my zo zákona urobíme, a to sme aj povinní urobiť, liberalizovať to prostredie, tak za podmienok, ktoré budú predpísané, bude môcť vstúpiť na tento trh hociktorý osobný dopravca na železnici. A to je práve tá konkurencia, ale jej predchádza tá liberalizácia, ktorú týmto zákonom a návrhom zákona sa snažíme riešiť. Čo sa týka dopravnej obslužnosti, musíme si najprv zodpovedať otázku, čo to je dopravná obslužnosť, to znamená aká početnosť spojov a koľkokrát za deň alebo do ktorých oblastí. Samozrejme dopravná obslužnosť je taký fenomén, ktorý treba rozlúsknuť ešte ďalej a dopracovať ho a naša filozofia, najmä pri tom presune regionálnych dráh na samosprávne kraje, je tá, že tam, kde môže ísť vlak, nech ide vlak, tam, kde nemôže ísť vlak, nech ide autobus, pretože je nesporné, že železničná doprava je lacnejšia, je ekologickejšia, šetrnejšia k životnému prostrediu a takáto filozofia sa dá dosiahnuť len tou harmonizáciou, keď sa presunú aj výkony regionálnej železničnej dopravy a budú mať aj výkony osobné autobusovej dopravy. Jeden gazda, jeden správca, a to je ten samosprávny kraj. Čiže toto je ten cieľ, toto je ten kľúč a toto sa snažíme tým zákonom dosiahnuť. A integrovaný systém takisto robíme v Košiciach a v Bratislave, kde chceme využiť napríklad v Košiciach mestský električkový systém spolu so železničným systémom a, samozrejme, vhodne do toho dopĺňať aj autobusovú dopravu či už mestskú, tak aj regionálnu v oblasti  mesta Košíc a jeho okolia. Čiže toto sa deje a v krátkom čase by sme mali spustiť aj ten pilotný projekt. Ďakujem.
Danko, Andrej, podpredseda NR SR (2023-11-22):
Pán poslanec Stachura, pripraví sa pán poslanec František Majerský.
P. Paška, predseda NR SR: (2007-11-27):
(Hlasovanie.) 138 prítomných, 136 za, 1 proti, 1 nehlasoval. Aj tento návrh sme prijali.
Paška, Pavol, predseda NR SR (2013-11-28):
Hlasujeme. (Hlasovanie.) 140 prítomných, 82 za, 15 proti, 41 sa zdržalo, 2 nehlasovali. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Laššáková, Jana, podpredsedníčka NR SR (2013-06-17):
Pán poslanec Štefanec, nech sa páči.
Hrnko, Anton, poslanec NR SR (2017-06-14):
Návrh uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci pri vzájomnej ochrane vzdušného priestoru (tlač 554). Národná rada Slovenskej republiky podľa čl. 86 písm. d) Ústavy Slovenskej republiky A. vyslovuje súhlas so Zmluvou medzi Slovenskou republikou a Českou republikou o spolupráci pri vzájomnej ochrane vzdušného priestoru (ďalej len „zmluva“); B. rozhodla, že zmluva je medzinárodnou zmluvou, ktorá má podľa článku 7 ods. 5 Ústavy Slovenskej republiky prednosť pred zákonmi. Pán predsedajúci, dajte hlasovať.
P. Paška, predseda NR SR: (2007-12-04):
(Hlasovanie.) 147 prítomných, 60 za, 58 proti, 28 sa zdržalo, 1 nehlasoval. Návrh sme neprijali.
Verešová, Anna, poslankyňa NR SR (2017-11-30):
Ďakujem za slovo. Vážení kolegovia a kolegyne, budem tak krátko len hovoriť, chcem týmto potvrdiť, že aj tento náš návrh zákona vychádza z praxe, je to vlastne odozva na volanie tých, ktorí projekty realizujú, a reagujeme na tieto problémy. Naozaj z tohoto je vidno, že aj opozícii záleží na tom aby sme riadne a kvalitne čerpali eurofondy. Ide nám o verejný záujem a aj týmto návrhom chceme upriamiť pozornosť, že aj takto jednoducho, takým jednoduchým návrhom je možné naozaj prispieť k tomu, aby sme čerpali eurofondy kvalitne. Áno, ide o projekty, ktoré sú často výskumnými projektami a trvajú dlhšie. A viem, čo to spôsobuje, aj ja tiež z praxe viem, čo to spôsobuje realizátorom. Preto som presvedčená, o tom, že by im to veľmi pomohlo a že by to uvítali. Zároveň chcem ale aj oceniť kolegyňu Bašistovú, ktorá prišla so svojím diskusným príspevkom k opozičnému návrhu, nevidí sa to často v tomto, aj teraz vidíte, že z koalície počúva nikto, či málo, išla som povedať málo, zdá sa, že skoro nikto. Takže ja vás oceňujem kolegyňa a vidíte, že toto je práve tá diskusia, ktorá tu má prebiehať, a som vám vďačná za váš príspevok, lebo aj pre nás to ste kládli nové otázky, na ktoré si teda musíme takto vedieť zargumentovať, že náš návrh je opodstatnený. Takže aj ja ďakujem za, kolegom, jeho schválenie. Ďakujem.
Laurenčík, Milan, podpredseda NR SR (2020-07-24):
S reakciou, pán poslanec Matúš Šutaj Eštok, nech sa páči.
B. Bugár, podpredseda NR SR: (2005-12-13):
(Hlasovanie.) Prítomných 126, za 14, proti 46, zdržalo sa 65 poslancov, nehlasoval 1. Návrh sme neschválili. Nech sa páči. J. Miklušičák, poslanec: Teraz budeme hlasovať samostatne o bode 5 s odporúčaním gestorského výboru neschváliť ho.
A. Belousovová, podpredsedníčka NR SR: (2008-04-10):
Ďalšiu otázku položil pán poslanec Michal Lukša. Otázka znie: „Vážený pán predseda vlády, mohli by ste nám priblížiť význam návštevy ruského ministerského predsedu pána Zubkova v Slovenskej republike?“ Ďakujem.
Grendel, Gábor, podpredseda NR SR (2021-09-24):
Áno, ďakujeme za informáciu. Teraz nasleduje prvé čítanie o návrhu poslancov Dominika Drdula, Jozefa Pročka, Marcala Mihalika, Romany Tabák a Radovana Slobodu na vydanie zákona, ktorým sa mení a dopĺňa zákon č. 8/2009 o cestnej premávke a o zmene a doplnení niektorých zákonov v znení neskorších predpisov. Návrh zákona je pod tlačou 664. Návrh na jeho pridelenie na prerokovanie výborom je v rozhodnutí č. 694. Dávam slovo pánovi poslancovi Dominikovi Drdulovi, aby návrh zákona uviedol. (Rokovanie o návrhu poslancov Národnej rady Slovenskej republiky Dominika Drdula, Jozefa Pročka, Marcela Mihalika, Romany Tabák a Radovana Slobodu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 664.)
Číž, Miroslav, podpredseda NR SR (2015-03-18):
Ďakujem. S reakciou pán poslanec Viskupič.
Maďarič, Marek, poslanec NR SR (2011-12-13):
Ďakujem. Pán poslanec, pred pár dňami boli ohrozené životy ľudí. Vláda vyhlásila núdzový stav. Situáciu dočasne vyriešila dohoda s lekármi, takzvané memorandum. Na tejto dohode je podpis premiérky. Dnes sa premiérka a vláda vyhovára na svojich poslancov. Tí posunuli do Národnej rady aj tak len časť z toho sľúbeného memoranda. A ešte aj pri tej časti, ako počujeme, sa vyhovárajú, vláda na poslancov, ktorí nevedia, váhajú a hovoria o svojom svedomí. Špeciálne pri transformácii nemocníc. Tí istí poslanci, ktorí s týmto svojím svedomím sa zúčastňovali rokovaní s lekármi. Kde bolo vtedy ich svedomie? A keď sme pri tej transformácii. Ja do istej miery chápem, že môžme uvažovať, či máme na to sľúbené zvýšenie platov. Ale aký je problém zastaviť transformáciu? Aké peniaze, páni vládni poslanci, sú tuná v hre? Komu budú chýbať tie peniaze? Takže summa summarum tento vážny stav, neschopnosť vlády a jej poslancov garantovať dohodu s lekármi prináša opäť riziko odchodu lekárov z nemocníc. Kto si toto zoberie na svedomie, páni poslanci? A táto neschopnosť vlády a vládnych poslancov je ohrozením nášho štátu, je ohrozením ľudí. (Potlesk.)
Paška, Pavol, predseda NR SR (2013-06-26):
(Hlasovanie.) 143 prítomných, 80 za, 30 proti, 33 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú a budeme hlasovať.
Sulík, Richard, predseda NR SR (2011-04-01):
Ďakujem. S faktickými poznámkami je prihlásených osem poslancov. Uzatváram možnosť. Slovo má pán poslanec Šuca. Nech sa páči. (Rečníkovi nefunguje mikrofón.) Poprosím čerstvý čas pre pána poslanca. Skúste hovoriť, prosím vás. Nejde mikrofón. (Reakcie z pléna. Rečník prešiel k inému mikrofónu.) Tento ide.
Glváč, Martin, podpredseda NR SR (2016-12-06):
Reakcia nie je. Nech sa páči, pán poslanec Simon.
Érsek, Árpád, poslanec NR SR (2013-12-16):
Ďakujem za slovo. Vážená Národná rada, vážená pani podpredsedníčka, chcem povedať, čo tu neodznelo, a potom v nadväznosti predložím tento náš poslanecký návrh. Že zabudli ste povedať, že Štefánik chodil rok do školy v Šamoríne, a preto, aby sa naučil maďarsky. A je to fakt. A teraz idem naspäť k tejto veci, čo sa týka toho celého, v súvislosti s vládnym návrhom zákona, ktorým sa mení a dopĺňa zákon č. 245/2008 Z. z. o výchove a vzdelaní, školský zákon, skupina poslancov MOST-u – HÍD predkladá poslanecký návrh zákona a jeho zmenu. Slovenská republika patrí ku krajinám pomerne s rôznorodou národnostnou štruktúrou obyvateľstva, pričom všetkým z týchto menšín právny poriadok Slovenskej republiky garantuje celý rad osobitných práv. Národnostné zloženie obyvateľstva Slovenskej republiky sa premieta aj do výchovno-vzdelávacieho procesu a to najmä v súvislosti s uskutočňovaním výchovno-vzdelávacieho procesu v školách a školských zariadeniach v jazyku národnostných menšín. Novela, ktorú predkladáme, zachováva pôvodnú koncepciu, sústavu škôl a školských zariadení v Slovenskej republike, ako aj súčasný systém fungovania výchovy a vzdelávania detí a žiakov v týchto školách a školských zariadeniach. Navrhované zmeny sa týkajú osobitostí výchovy a vzdelávania detí, žiakov v jazyku národnostných menšín ako ich základného ústavou garantovaného práva. V zmysle uvedeného medzi základné ciele, princípy výchovy a vzdelávania sa explicitne dopĺňajú princípy a ciele, odzrkadľujúce osobitosti výchovy a vzdelávanie detí, žiakov patriacich k národnostným menšinám. O čo hlavne ide? Za účelom zefektívnenia práce pedagogických zamestnancov navrhujeme úpravu vedenia pedagogickej dokumentácie škôl a v školských zariadeniach, v ktorých sa uskutočňuje výchova a vzdelanie v jazyku národnostných menšín, navrhujeme úpravu používania geografických názvov v učebniciach, v učebných textoch, v pracovných zošitoch, ktoré sa používajú pri vzdelaní v jazyku národnostnej menšiny. V súvislosti so zmenou, ktorú zavádza predpokladaná novela školského zákona ohľadom jazyka, ktorým sa má viesť vnútorná pedagogická dokumentácia, t. j. v jazyku príslušnej národnostnej menšiny, ide o to, aby nemuseli suplovať učitelia tie výkazy, ktoré môžu byť písané napríklad v jazyku národnostnej menšiny, aby nemuseli písať aj slovensky a v jazyku národnostných menšín. A v súvislosti s úpravou používania geografických názvov v učebniciach, tu veľmi krátko vysvetlím, keď v začiatku citátu je napísané v zátvorke povedzme Bős – Gabčíkovo, aby to nemuselo pri každom znovu opakovanom názve byť vypísané aj slovensky práve preto, lebo sa jedná o učebnice, ktoré používajú žiaci v národnostných školách, vlastne v školách národnostnej menšiny. To je zhruba k tomuto zákonu zmeny všetko. Ďakujem pekne. A ešte, dovoľte, jednu chybu, tento zákon by mal právoplatnosť, ak sa prijme, od 1. 7. 2014. Tam je chyba v tom texte, tam je písané 2013. Ďakujem.
Jurinová, Erika, podpredsedníčka NR SR (2014-05-30):
Pán poslanec Fronc.
Žiga, Peter, podpredseda NR SR (2024-09-17):
Chcem sa opýtať, vážení, panie poslankyne, páni poslanci, či ste všetci využili právo hlasovať, aby sme mohli ukončiť voľbu a začať počítať hlasy. Ďakujem pekne. Vyhlasujem tajné hlasovanie za skončené. Po spočítaní hlasov vyhlásim aj podpredsedu Národnej rady, aj voľbu pre SIS teraz. (Prestávka. Spracúvanie výsledkov tajného hlasovania.)
Abrhan, Pavol, poslanec NR SR (2014-10-28):
Pán predseda, prosím, dajte hlasovať o návrhu uznesenia, ktorým berieme na vedomie Správu o činnosti SIS za rok 2013.
Glváč, Martin, podpredseda NR SR (2017-05-12):
Pán poslanec Tittel, poprosím vás, kľud v sále.
Pčolinský, Peter, podpredseda NR SR (2022-10-27):
Na vaše vystúpenie nie sú žiadne faktické poznámky. Pýtam sa teraz, či chce sa niekto prihlásiť ústne. Nie. (Reakcia z pléna.) Ideš? Krič! Uzatváram možnosť sa prihlásiť ústne. Pán poslanec Viskupič, nech sa páči.
Sulík, Richard, predseda NR SR (2011-09-14):
Pani poslankyňa, prepáčte. Prosím vás pekne, práve mi tu aj pán minister Galko vraví, že nevie rozumieť dostatočne dobre vášmu prejavu.
A. Belousovová, podpredsedníčka NR SR: (2007-06-28):
Nech sa páči, pán poslanec.
Figeľ, Ján, podpredseda NR SR (2015-12-02):
Áno, že prerušujem vaše vystúpenie. Pripravíme hlasovanie, ktoré bude personálne, a potom budete pokračovať. Ďakujem pekne. Prestávka na prípravu hlasovania. (Krátka prestávka.) (Po prestávke.)
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 138, za 104, proti 1, zdržalo sa 33 poslancov. Konštatujem, že sme tento návrh schválili.
Blanár, Juraj, podpredseda NR SR (2022-03-17):
Pán poslanec Vons, faktická? (Reakcia z pléna.) Takže tri faktické poznámky. Uzatváram možnosť prihlásiť sa s faktickými poznámkami. Pán navrhovateľ Svrček ako prvý.
Blanár, Juraj, podpredseda NR SR (2021-10-21):
Ďalší s faktickou poznámkou, pán poslanec Krúpa, nech sa páči.
Hazucha, Ivan, poslanec NR SR (2024-10-02):
Ďakujem pekne. Pán poslanec, nie som si istý, či som tomu správne rozumel, tak sa opýtam, až môžem. Ten, kto má platiť za tovar, za službu 0,4 %, tak aby sa tomu vyhol, tak pôjde tou cestou, že bude to platiť kartou cez platobnú bránu, keď ju má ten prijímateľ zriadenú, lebo si ju zriadil, ale prijímateľ bude to akceptovať, aby si udržal zákazníka aj za cenu, že 1,5 % z tých peňazí musí zaplatiť banke? No a teda keby som ja bol ten prijímateľ, ja by som uvažoval tak: tak mám dať 1,5 % banke, tak radšej dám 0,4 %, 0,5 % zľavu tomu, kto odoberá, aby som si ho udržal, aby mal na tú daň. A ušetril by som percento. A keď hovoríme o 0,4, že je ich tak strašne veľa a tak to všetko zabíja, a tu jedno percento vyhodí prijímateľ šmahom ruky von z trucu, len aby som to nedal vláde, dám to bankám. Možno sa mýlim, len som sa vlastne tak zamýšľal, keď ste to, pozorne som sa snažil počúvať, hej, že naozaj to ten, bude ten prijímateľ taký ústretový, že dobre, ja verím tomu, že aby nestratil zákazníka, bol by ochotný obetovať tých 1,5 %. No ale má ľahšiu cestu, dať mu 0,4 zľavu a ten to má za tú istú cenu a on ušetrí 1,1 %. Ďakujem pekne.
Štefanec, Ivan, poslanec NR SR (2012-08-03):
Je to v súlade, ja reagujem na pani poslankyňu, je to v súlade s tým, čo hovorila. A ja ponúkam riešenie pánovi ministrovi, pretože pani poslankyňa vysvetlila absurdnosť tejto situácie. Pán minister, pred týždňom ste hovorili, že nedáte návrh na skrátené legislatívne konanie. Buďte chlap a zoberte tento návrh naspäť. Bude to čisté. Ďakujem.
Grendel, Gábor, podpredseda NR SR (2022-05-19):
Prosím vás, preruším ťa, pán premiér, na jednu otázku je päť minút.
Jurčík, Ľudovít, poslanec NR SR (2010-08-04):
Ďakujem. K pánovi poslancovi Jahnátkovi a k jeho názorom na programové vyhlásenie vlády mám zopár bodov, hlavne pokiaľ ide o energetické podniky. Myslím si, že treba otvorene povedať, že zámerom vlády bolo ťahať zisky z energetických podnikov predovšetkým na to, aby sa kryli náklady, ktoré sama spôsobovala. Obmedzovali investície, nedovolili rekonštruovať rozvodne, nedovolili rekonštruovať vysoké napätia. A máme tridsaťročné vysoké napätia, ktorých je takmer 30 %. Takže to je k tým energetickým podnikom. Samozrejme, každý ten, kto si dovolí do toho vložiť peniaze, tak chce aj niečo zarobiť, to je úplne logické. Nemôže to byť sociálny podnik tak ako tie ostatné. Pokiaľ ide o 21 investorov, ktorí sem prišli, treba otvorene povedať, to boli tí, bez ktorých by tých 84 možno ani len o Slovensko nezavadilo, iba ak možno 10 % z toho. Treba si povedať, že tých 21 bolo bázických a držalo nám ekonomiku štyri roky. Takže bez toho by to nebolo. Samozrejme, treba si uvedomiť, že tí, ktorí neprišli, neprišli preto, lebo tu je nenormálne administratívne zaťaženie a byrokracia. Treba si to už konečne raz povedať. Samozrejme, k tomu skúste sa opýtať pána Romana v ČEZ, prečo chce jadrové elektrárne na Slovensku, a nie v Čechách. Skúste sa ho na to opýtať. Možno vám to otvorene povie, ak nie, môžeme sa o tom pozhovárať medzi štyrmi očami. A tí odborníci z praxe. Ja poznám aj takých, ktorí presne hovoria opak. No ako ste sa dohodli napr. s Enelom, trebárs pokiaľ ide o Zemianske Kostoľany? Tiež by to bolo takmer na story v novinách. Samozrejme, komoditné ceny určuje „Slovenská republika“. Ďakujem.
Ďuriš Nicholsonová, Lucia, podpredsedníčka NR SR (2018-06-12):
Dve faktické poznámky na vaše vystúpenie. Končím možnosť prihlásiť sa. Pán poslanec Tomáš.
Cmorej, Peter, poslanec NR SR (2021-11-30):
Ďakujem pekne. Len veľmi krátko využijem príležitosť, keďže som sa nemal šancu pána riaditeľa pre moju neprítomnosť opýtať na výbore, tak by som teda v rozprave rád položil niekoľko otázok, ktoré ma teda naozaj zaujímajú len teda z nejakého profesného hľadiska. Hovorili ste, že očakávaná bilancia za teda minulý rok bude nejakých 750 miliónov plus, ak som to správne pochopil, ak som správne čítal. Predpokladám, že toto nebola na začiatku roka asi očakávaná bilancia a hovorili ste aj o transfere zo štátneho rozpočtu. To už bolo aj vrátane pandemických péeniek? Toto by ma zaujímalo, že vlastne koľko boli tie pandemické výdavky. Ďalej sta hovorili, že 140 miliónov očakávate, bol lepší výber zo, do fondu starobného poistenia, ak som vás správne počúval. Viete nám povedať, koľko ste zhruba ušetrili, teda alebo tak, alebo, že o koľko boli nižšie výdavky oproti tomu, aké boli očakávané na začiatku roka? Keďže mali sme pomerne vysokú mortalitu, žiaľbohu, hlavne u starších občanov. Tak toto ma, toto ma zaujíma. A to je asi všetko. Možno potom ešte vo faktickej. Ďakujem.
Hort, Milan, podpredseda NR SR (2011-09-14):
Ďakujem. Faktické poznámky na vaše vystúpenie neevidujem. Len upozorňujem pána spravodajcu, aby si tento procedurálny návrh zaevidoval. A slovo má ďalší prihlásený do rozpravy pán poslanec Andrej Kolesík. Nech sa páči.
Dostál, Ondrej, poslanec NR SR (2018-06-18):
Vážený pán minister, vážený pán podpredseda Národnej rady, kolegyne, kolegovia, aby rozprava nebola celkom jednofarebná, tak dovoľte, aby som v mene svojom, a verím, že aj v mene celej demokratickej opozície vyslovil podporu tomuto vládnemu návrhu na vyslanie alebo na súhlas s prítomnosťou tímu príslušníkov amerických ozbrojených síl na území Slovenskej republiky. Je to potrebné zdôrazniť, že hovoríme o štyroch, ešte raz, štyroch príslušníkov ozbrojených síl Spojených štátov amerických. Tie naše aktivity a naše, naše účasti na spoločnej obrane alebo spoločných aktivitách Severoatlantickej aliancie majú často iba takýto symbolický rozmer, napriek tomu sú dôležité, lebo sú súčasťou našej spoločnej obrany. Zvyšujú našu bezpečnosť nielen o tú s symbolickú hodnotu štyroch alebo štyridsiatich, štyridsiatich vojakov, je to súčasť našej zodpovednosti voči našim partnerom. Ale v tomto prípade je to predovšetkým posilňovanie našej vlastnej bezpečnosti. Je to v národnom, štátnom záujme Slovenskej republiky a všetkých jej občanov, a preto si tento návrh zaslúži podporu od všetkých demokraticky zmýšľajúcich poslancov a ja verím, že tú podporu aj dostane. Ďakujem za pozornosť.
Jarjabek, Dušan, poslanec NR SR (2013-04-16):
Ďakujem veľmi pekne, pán kolega, za váš príspevok. Veľmi zaujímavý príspevok, určite veľmi neobvyklý v rámci tejto témy a v rámci tejto atmosféry v tomto parlamente. Škoda, že si ho nemalo možnosť vypočuť viacej ľudí aj z vašich strán, resp. z vašej strany preto, lebo je vás tam päť a pol, ak sa nemýlim, a vy ste túto schôdzu zvolávali, čiže predpokladal by som, že vás to bude najviac zaujímať. Preto, lebo my na tejto schôdzi v podstate nemáme prečo sedieť, preto, lebo ani sme s ňou nesúhlasili a v podstate ide len o akési vyrovnávanie názorových rovín, ale dobre. Ja sa veľmi teším, že ste spomínali Skalku. Ako iste viete, stretli sme sa tam spolu. Viem, o čom hovoríte, a vôbec nehovorte o tom, že jej nechcete robiť reklamu, práve naopak, ja sa veľmi teším, že jej reklamu robíte a určite to Skalke môže len pomôcť a určite vám to nikto nebude môcť vyčítať. Dotkli ste sa problému digitalizácie. Obávam sa, aby sa tento problém neobrátil proti tým, ktorí tento problém rozpútali. Mali sme si vypočuť už k digitalizácii dve schôdze na výboru pre kultúru a médiá a myslím si, že táto téma ešte bude veľmi veselá a zvlášť v poslaneckom prieskume, ktoré opäť spolu absolvujeme, predpokladám. No a celkom na záver. Trošku je škoda, že ste tento veľmi zaujímavý diskusný príspevok, ktorý ste mali, neprečítali zhruba pred rokom a pol tej dočasnej vládičke, ktorej súčasťou bola aj vaša strana. Ďakujem za pozornosť.
Laššáková, Jana, podpredsedníčka NR SR (2012-06-27):
Na vystúpenie pána poslanca s faktickou poznámkou pán poslanec Martvoň. Nech sa páči, pán poslanec.
Laurenčík, Milan, podpredseda NR SR (2020-09-25):
Pán poslanec dáva námietku, tak hlasujeme...
Zmajkovičová, Renáta, podpredsedníčka NR SR (2012-05-03):
Pán poslanec Vašečka Richard.
Hrnčiar, Andrej, podpredseda NR SR (2016-05-25):
Ďakujem, nech sa páči, pán poslanec Mihál.
Sulík, Richard, predseda NR SR (2011-06-17):
Pán poslanec Madej.
Fecko, Martin, poslanec NR SR (2013-05-28):
Ďakujem pekne. Takže urýchlime to. Bol som rád, že je tu uvedená aj pasáž, v tejto správe, týkajúca sa odvodňovacích a drenážou nejak odvodnených pozemkov. A je to výmera 60 000 hektárov v štyridsiatich ôsmich okresoch v štyristo štyridsiatich deviatich katastrálnych územiach, ktorá má hodnotu 17,8 mil. eur. To znamená, toto má v správe Slovenský pozemkový fond. Ako som sa dopočul, je to taká ťarcha, ktorá veľmi neteší ani generálnu riaditeľku, ani všetkých zamestnancov. Preto som si pozrel, čo majú Hydromeliorácie, štátny podnik, ako je to u nich. Lebo keď sme štátnu melioračnú správu v 90. rokoch zrušili, nemal kto to prevziať, tieto detaily, respektíve závlahové zariadenia. A v súčasnosti keď si čítam, čo má robiť, Hydromeliorácie, štátny podnik, okrem iného prevádzkovať, opravovať, udržovať a likvidovať hydromelioračný majetok, to znamená závlahové odvodňovacie systémy, a zároveň zabezpečovať verejnoprospešnú činnosť v rámci správy, prevádzky, opravy a údržby odvodňovacích systémov. Zisťujem, že majú iba čerpacie stanice a odvodňovacie kanály. Všetko ostatné na ťarchu Slovenského pozemkového fondu. Tak sa pýtam, neviem, či zase tá dvojkoľajnosť, ja som už aj minule hovoril, proste, prečo to není na jednom teda, keď to mali Hydromeliorácie, aby to teda spravovali. A podľa správ bývalého riaditeľa Hydromeliorácií pána doktora Reháka je stav melioračných kanálov katastrofálny. Katastrofálny proste. A záplavy sú na dennom poriadku. To znamená, myslím, že ministerstvo by sa malo nad tým zamyslieť a dať to do nejakej jednotnej pozície. A ešte na záver zmienim sa o mzdách. V roku 2009 priemerná mzda bola 982, v roku 2010 1 282, v roku 2011 1157 a v roku 2012 1159 eur na jedného zamestnanca. Čo sa týka zisku, tak Slovenský pozemkový fond bol v roku 2009 4,5 mil. v zisku, v 2011 – 9,6 mil. a teraz je to 10,2 milióna. To znamená, že verím, že tento zisk bude prerozdelený do rezortu pôdohospodárstva, nie do iného rezortu. A myslím si, že tak ako pán minister žiadal toto plénum, aby sme to dali aj na pozemkové úpravy, aby sa mohli pozemkové úpravy pohnúť a mohli sme DPH-áčku, tak dúfam, že bude vôľa poslancov, hlavne vládnej strany, aby takéto prerozdelenie mohlo ísť. A ešte, koľko máme neznámych vlastníkov? Aby ste boli v obraze občania Slovenska: v roku 2009 to bola výmera 388 752 hektárov, v roku 2010 343 989 hektárov, v roku 2011 327 441 hektárov a v roku 2012 327 061 hektárov. To znamená, každý trinásty hektár je neznámy vlastník. Takže aj nad tým sa bude musieť teda zamyslieť. A dúfam, že do budúcnosti tých neznámych urobíme aj s prispením štátu, aby boli známi vlastníci. Pani riaditeľka, chcem vám popriať, aby vám elán vydržal. A tak ako bolo povedané, ja som rád, že pán poslanec Záhumenský deklaroval to, čo deklarujú Obyčajní ľudia, že takú vraj riaditeľku sme ešte nemali. A pani riaditeľka je, ako povedal na prvom našom výbore, je apolitická, je ako odborník, to znamená, že ukazuje to, že odborníci a nepolitici vedia si zastať svoju prácu, tak ako aj pán Záhumenský to konštatoval na výbore našom, pôdohospodárstva a životného prostredia. Ďakujem pekne.
Figeľ, Ján, podpredseda NR SR (2015-03-18):
Nech sa páči s faktickou, Július Brocka.
Buček, Jozef, poslanec NR SR (2016-09-20):
O bodoch 2, 16 a 19 budeme hlasovať samostatne, tie gestorský výbor odporúča neschváliť. Teraz budeme hlasovať o bode 2.
M. Číž, podpredseda NR SR: (2008-04-01):
Teraz má slovo pán poslanec Janiš.
Kažimír, Peter, podpredseda vlády a minister financií SR (2013-09-19):
Ďakujem veľmi pekne. Vážený pán poslanec, je pravdou, že Európska komisia plánuje už niekoľko týždňov, konkrétne 2. októbra, zverejniť materiál s názvom Komunikácia sociálnej dimenzie hospodárskej a menovej únie. Momentálne nie sú k dispozícii žiadne informácie o obsahu tohto dokumentu, pevne však verím, že táto komunikácia posunie celú európsku diskusiu preč od politiky plošných rozpočtových škrtov bližšie k otázkam sociálnej dimenzie súčasnej krízy, konkrétnych dopadov na ľudské životy miliónov európskych občanov. Predpokladám, že bude reflektovať problém vysokej nezamestnanosti, straty ekonomickej istoty obyčajných ľudí a poklesu kvality života mnohých občanov Európskej únie. Som optimistom, pokiaľ ide o politické smerovanie Európskej komisie. V poslednom období sme zachytili niekoľko signálov, ktoré naznačujú, že Európska komisia si začína uvedomovať aj negatívne stránky svojej doterajšej politiky. Atmosféra v Komisii sa pomaly mení, čomu nasvedčuje napríklad aj nedávna iniciatíva viceprezidenta Európskej komisie, môjho partnera v Komisii, Olliho Rehna. Táto iniciatíva za istých podmienok umožňuje členským štátom Európskej únie znížiť tempo svojej fiškálnej konsolidácie. Zároveň si uvedomujeme aj dôležitosť konsolidácie a vplyv akýchkoľvek komentárov o fiškálnej disciplíne na to, koľko nás bude stáť obsluha verejného dlhu. Všetci poznáme vývoj v štátoch, ktoré svojou nezodpovednosťou stratili dôveru finančných trhov a boli nútené žiadať o pomoc. Tá nezodpovednosť má rôzne formy, má formy fiškálnej bujarosti a rozhadzovania, neefektívneho míňania peňazí, veľmi liberálneho výberu daní, ale aj podoby politickej nestability, ktorej sme svedkami, naozaj, aj v okolitých krajinách. Takáto pomoc ale prichádza s obrovskými fiškálnymi škrtmi, drastickými reformami, a priznajme si, aj s veľkým obmedzením nezávislosti. Ako si isto uvedomujete, akékoľvek návrhy na väčšie prerozdeľovanie bohatstva v Európskej únii bez pochýb narazia na tvrdú opozíciu bohatších krajín. Napriek tomu vás ubezpečujem, že moji kolegovia a ja robíme v Bruseli všetko pre to, aby sme obhajovali záujmy bežných ľudí, ktorých sa táto kríza naozaj už päť rokov týka najviac. Skončil som.
Laššáková, Jana, podpredsedníčka NR SR (2012-06-29):
Pán poslanec Matovič, nech sa páči. Ešte prepáčte, pán poslanec. Organizačne: dokončíme faktické poznámky a preruším rokovanie a budeme pokračovať v rozprave potom v pondelok. Takže, nech sa páči, pán poslanec Matovič, máte čas dve minúty.
Fronc, Martin, poslanec NR SR (2013-06-04):
Nebudem polemizovať, či to zlyháva alebo nezlyháva, nakoľko to bolo účinné. Ja si myslím, že to bol jeden z krokov, ktorý čosi pohol, ale toto nie je podstatné. Podstatné je niečo iné, pani kolegyňa. Vy robíte zákon pre všetky deti. Pre všetky deti na Slovensku, nielen pre deti z vylúčených spoločenstiev, ale vy týmto zákonom všetky ostatné deti robíte rukojemníkmi tohto vášho návrhu pre tie deti z vylúčených spoločenstiev takisto, ako to robil minister, keď navrhuje povinnú spádovú školu. Jednoducho takto sa to robiť nedá. Ja chcem, aby ste im pomohli, ale nie tak, že urobíme rodičov a všetky ostatné deti rukojemníkmi. Ďakujem.
Ľ. Martinák, poslanec: (2008-05-20):
Na druhej strane poukázal na to, že je daná vôbec v histórii prvýkrát možnosť opozícii byť v Rade v Slovenskom pozemkovom fonde. Vieme veľmi dobre, aké sú vysoké kompetencie Slovenského pozemkového fondu. Ďakujem.
Blaha, Ľuboš, podpredseda NR SR (2024-01-26):
Poprosím o pokoj v rokovacej sále, aby mohol pán poslanec hovoriť plynule. Nech sa páči, pán Spišiak, pokračujte.
Hrušovský, Pavol, podpredseda NR SR (2010-12-16):
Panie poslankyne, páni poslanci, pán poslanec Štefanec bol posledným poslancom prihláseným do rozpravy písomne. Nech sa páči, pán poslanec Štefanec.
Figeľ, Ján, podpredseda NR SR (2015-09-25):
S reakciou, nech sa páči, Alojz Hlina.
Blanár, Juraj, podpredseda NR SR (2023-03-21):
Pán poslanec Kočiš.
V. Tomanová, ministerka práce, sociálnych vecí a rodiny SR: (2009-06-17):
Pán poslanec Slafkovský veľmi pekne ďakujem za to, čo ste povedali. A to skutočne je obsiahnuté v predloženom návrhu zákona. Čiže táto požiadavka je absolútne splnená. Pokiaľ ide o citlivejší prístup a to zvýšenie platov o 20 % pre vybraných zamestnancov Úradu vlády, pripomeniem osobitne vyššie platové tarify pre štátnych zamestnancov v Kancelárii Národnej rady Slovenskej republiky, v Kancelárii prezidenta, v Kancelárii Ústavného súdu, v Kancelárii verejného ochrancu práv a na Najvyššom kontrolnom úrade. Návrh zákona, tak ako je predložený, zachováva súčasný platný právny stav, t. j. deväť platových tried, zatiaľ čo v štátnej službe je jedenásť platových tried. Porovnaním súm platových taríf v 9. platovej triede oproti ostatným štátnym zamestnancom je v týchto orgánoch platová tarifa vyššia o viac ako 47 %, resp. porovnaním s najvyššou platovou tarifou v 11-triednom platovom systéme je vyššia o cirka 13 %. Štátne orgány vykonávajú štátne záležitosti v rozsahu svojej pôsobnosti ustanovenej osobitnými predpismi a ich plat je určený v deviatich platových triedach, znovu zdôrazňujem, štátna služba má 11 platových tried, ide o činnosti, ktoré sa nevyskytujú pri vykonávaní štátnej služby, napr. je to činnosť súvisiaca s prerokúvaním zákonov v parlamente, činnosť súvisiaca s výkonom právomocí prezidenta, činnosť ústavného orgánu, ktorým je verejný ochranca práv a Najvyšší kontrolný úrad. Z tejto filozofie vychádza aj návrh úpravy na odmeňovanie štátnych zamestnancov Úradu vlády Slovenskej republiky, ktorí plnia úlohy spojené s odborným, organizačným a technickým zabezpečovaním činnosti vlády Slovenskej republiky. Táto osobitosť charakterizuje činnosti na tom-ktorom štátnom zamestnaneckom mieste. Čiže ide o vybraných zamestnancov. A v tejto súvislosti pripomínam, že účinnosť bola oddialená až od budúceho roku po nástupe novej vlády. Čiže požiadavka šetrenia je plne v tomto prípade akceptovaná. Tento zákon neprináša prakticky žiadne úpravy a žiadne návrhy na štátny rozpočet. Vôbec nebudem zdôrazňovať, prečo je v štátnej službe vzdelávanie. To je možno jediná kategória a jediná výhoda, ktorú majú štátni zamestnanci, pretože všetky ostatné akékoľvek kompenzácie za obmedzenie, ktoré majú, boli zlikvidované. Nedá mi však povedať jedno a poviem to za Ústredie práce a úrady. Priemerná mzda je tam 19 209 korún. A to je vrátane všetkých príplatkov, vrátane všetkých odmien, hovorím o hrubej mzde. Pracovníci musia pracovať soboty a nedele, je ich nedostatok. Alebo spomeniem zamestnancov na živnostenských odboroch, ktorí pracujú za platy 12 000, 13 000, 14 000 korún. Dá sa povedať, že tri štvrtiny zamestnancov majú vysokoškolské vzdelanie. Bola by som zvedavá, kto z vás by nastúpil pracovať za plat 14 000 – 15 000 korún. Čiže v tejto súvislosti, a znovu to pripomínam, boli zachované tarifné triedy tak, ako vlastne boli schválené vaším zákonom, ktorý dnes je nevykonateľný roztrhaný na franforce. A zo štátnych úradníkov sme urobili priam postrach tejto spoločnosti. Ďakujem za pozornosť. (Potlesk.)
Zemanová, Anna, poslankyňa NR SR (2023-01-24):
No, pán kolega Takáč, ja vám vysvetlím, prečo práve pani poslankyňa Kolíková čítala pozmeňovací návrh, ktorý je spoločným pozmeňovacím návrhom politických strán, ktoré boli súčasťou koalície a ktorá má ambíciu mať ústavnú väčšinu. Pani Kolíková je skvelá právnička s vysokou dôverou v jej legislatívne schopnosti a práve preto, že ide o parlamentnú záležitosť, tak ako bývalá ministerka spravodlivosti bola poverená spracovaním tohto návrhu, pozmeňovacieho návrhu, ktorý je spoločný, opakujem, spoločný poslanecký návrh strán hnutia OĽANO, SME RODINA, našej strany Sloboda a Solidarita a strany ZA ĽUDÍ. Čiže nie pani Kolíková je tá, čo si niečo vymyslela a prišla s ním sem, s návrhom, a teraz máme vyhovieť pani Kolíkovej. No ale ja by som chcela povedať inú vec, zamyslite sa nad tým, čo tu hovoríte, že vy vlastne nie ste za znenie novely ústavy, čiže vlastne tým, vlastne tým vy hovoríte, vy za to nezahlasujete, nezabezpečíte to, aby naozaj tá novela ústavy bola prijatá a aby mohli sa realizovať predčasné voľby. Radšej sa tu budete hádzať o zem o tom, že vy chcete, aby bolo v novele ústavy zakotvené referendum, lebo jedine referendum a nič iné nie je možné. Pozrite si, v Bulharsku za dva roky je, teraz už piate predčasné voľby budú, no toto sa môže kľudne udiať aj na slovenskej scéne do budúcna, keď sa takáto novela prijme, jednoducho vláda nebude fungovať, bude odvolaná a parlament sa dohodne deväťdesiatkou, budú predčasné voľby, tak ako to bolo v Dánsku a kdekoľvek inde, len naozaj... (Prerušenie vystúpenia časomerom.)
Bublavý, Dušan, poslanec NR SR (2013-11-27):
Pán kolega Blanár, dobre si zanalyzoval stav v sociálnych službách, aký je teraz, ale hľadal si aj postupy, aké by mali byť do budúcnosti. Ale chcel som doplniť, že samospráva, obce a mestá pomohli štátu aj na sociálne služby, aby si to zapamätala aj pani Gibalová, keď minulá vláda stiahla a znížila podielové dane zo 71 % na 65 a týmto spôsobom sanovala finančné zdroje. Takže aby sme si to dobre pamätali, že aj samospráva pomáha, aby sociálne služby fungovali.
Brocka, Július, poslanec NR SR (2010-12-10):
Schváliť.
Matej, Ondrej, poslanec NR SR (2011-07-12):
Ďakujem pekne za slovo, pán podpredseda. Vážený pán podpredseda, vážený pán podpredseda vlády, milé kolegyne, milí kolegovia, dovoľte mi, aby som v zmysle zákona Národnej rady Slovenskej republiky č. 350 o rokovacom poriadku vystúpil k vládnemu návrhu zákona o orgánoch štátnej správy v oblasti daní, poplatkov a colníctva, tlač 399, ako spravodajca Výboru Národnej rady Slovenskej republiky pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona, ako i náležitosti určené v legislatívnych pravidlách. Z hľadiska vecného zastávam stanovisko, že rieši závažnú problematiku a je zrejmý jej aj účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Zároveň návrh zákona obsahuje doložku zlučiteľnosti práva Európskej únie a doložku vybraných vplyvov. Po rozprave odporúčam, aby podľa zákona o rokovacom poriadku Národná rada Slovenskej republiky jediný návrh zákona prerokovala v druhom čítaní a zároveň ho pridelila na rokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 26. augusta 2011 a gestorský výbor do 31. augusta 2011. Pán podpredseda, prosím, otvorte rozpravu k tomuto zákonu. Ďakujem.
Figeľ, Ján, podpredseda NR SR (2014-05-28):
Ďakujem pekne. Na vystúpenie pána poslanca Fronca je jedna faktická poznámka. Nech sa páči, Lucia Žitňanská.
Kavecká, Monika, poslankyňa NR SR (2021-03-31):
Ďakujem. Pán predsedajúci, keďže spoločná správa neobsahuje žiadne pozmeňujúce návrhy, môžeme pristúpiť k hlasovaniu o pozmeňujúcom návrhu pani poslankyne Hatrákovej, ktorý obsahuje štyri body.
L. Žitňanská, poslankyňa: (2007-06-26):
Pozmeňujúci návrh k návrhu zákona skupiny poslancov, ktorým sa mení a dopĺňa zákon č. 543/2002 Z. z. a ochrane prírody a krajiny a o zmene a doplnení niektorých zákonov v znení neskorších predpisov: v čl. I sa vypúšťajú body 6 a 9 s tým odôvodnením, ktoré som uviedla. Ďakujem pekne. (Potlesk.)
Petrík, Simona, poslankyňa NR SR (2019-10-24):
Ďakujem veľmi pekne, si to aj stihol, Ondrej, všetko. V prvom rade, Katke Cséfalvayovej ďakujem za podporu tohto zákona. Áno, veď my všetci, ktorí sme rodičia, tak presne toto vieme. Ja som mala to šťastie v Karlovej Vsi, že tam, kde teda máme trvalé bydlisko, tak to je asi jediná mestská časť v Bratislave, ktorá nemá problém s umiestňovaním detí, a tiež umiestnili moju dcéru, ktorá ešte nemala tiež tri roky a mala ich až potom v novembri. Takže, takže je to naozaj reálne, vychádzam z reality a z praxe. Z mnohých nejakých podaní alebo podnetov rodičov, dokonca aj z rozprávania s niektorými riaditeľkami, ktoré mi samé potvrdili, že by takéto kritériá im určite pomohli. A to možno odpovedám už rovno aj Ondrejovi na jednu z tých vecí. Ja som sa totižto presne rozprávala so samotnými riaditeľkami, ktoré samé povedali, že presne majú napríklad svoje vlastné kritériá, každý iné a že im by napríklad reálne pomohlo, keby mali takéto ukotvenie v zákone. Ale máš pravdu, že pred tým, ako som to podávala, som zažívala, či to vôbec mám dávať ako zákon, že či sa to nemá riešiť iným spôsobom. Ale keďže som dostala množstvo práve kladných feetbackov na to, že, že pokiaľ to bude v zákone aspoň to bude nejakým spôsobom viac nárokovateľné a vyžadovateľné, takže preto som sa nakoniec rozhodla to dať ako návrh zákona. Ospravedlňujem sa, že ja som na to úplne zabudla, že my sme ten zákon vtedy spolu podávali a máš úplnú pravdu a to by ináč celkom pekne aj so sebou ladilo. A k tomu financovaniu, no ja s tebou absolútne súhlasím. Toto je jeden veľký problém, ktorý by sa ale mal riešiť zasa niekde inde no, samozrejme, ale áno, je to absolútny súhlas v tom s tebou. Ďakujem veľmi pekne.
Figeľ, Ján, podpredseda NR SR (2013-02-07):
Ďakujem pekne. Hlasovať o uzneseniach k jednotlivým odpovediam budeme v rámci celkového bloku uznesení. V rámci rozpravy požiadal teraz o slovo pán minister pôdohospodárstva a rozvoja vidieka Ľubomír Jahnátek. Nech sa páči.
Hrušovský, Pavol, podpredseda NR SR (2011-09-14):
Pani poslankyňa Obrimčáková.
Bugár, Béla, podpredseda NR SR (2018-10-23):
Ale hovoríte na zlú stranu. Tam by ste mali. (Predsedajúci ukázal smerom na koaličných poslancov, smiech v pléne.) (Hlasovanie.) Prítomných 145, za 53, proti 33, zdržalo sa 58 poslancov, 1 nehlasoval. Návrh nebol schválený. Preto prosím pána poslanca Fecka, aby uviedol hlasovanie v prvom čítaní o návrhu poslancov Pavelku a Zemanovej na vydanie zákona, ktorým sa mení zákon č. 313/2009 Z. z. o vinohradníctve a vinárstve (tlač 1167). (Hlasovanie o návrhu poslancov Národnej rady Slovenskej republiky Radoslava Pavelku a Anny Zemanovej na vydanie zákona, ktorým sa mení zákon č. 313/2009 Z. z. o vinohradníctve a vinárstve v znení neskorších predpisov , tlač 1167.)
Jurinová, Erika, podpredsedníčka NR SR (2015-07-02):
Ďakujem, pán poslanec. Na vaše vystúpenie sú 4 faktické poznámky. Uzatváram možnosť prihlásiť sa. Nech sa páči, pán poslanec Lebocký.